Amager+BySpirer+-+Dyrk+i+drivhus

tilbage til BySpirers wikiside

**T** **id og sted** Søndag den 13. april 2014 klokken 9:00 - 14:00 Hos Grennesminde Gartneri i Taastrup. Vi mødes I Byhaven på Sundholm, Sundholmsvej 44 (indgang fra Amagerfælledvej), 2300 København S

Transport
Vi kører i delebil fra letsgo. Én 9-personers og én 5-personers - så der er 14 pladser.

Tilmelding og pris
Skriv til BySpirer@gmail.com Der er 14 pladser i alt. Det koster 100 kr. - dog hvis du er studerende eller ledig er det 50 kr. Aktiviteten er for medlemmer af Byhaven på Sundholm eller af KBHFF Amager. En uge før at aktiviteten afholdes, åbnes der op for, at alle kan tilmelde sig, så vi kan fylde kurset op.

Program
09:00 afgang fra byhaven (enten med bil eller til fods til den nærmeste offentlige transportmulighed) 09:30 velkomst og rundvisning på Grennesminde 10:15 vi prikler og får jord under neglene 13:30 vi vender næsen hjemad 14:00 hjemme igen på Amager - mulighed for en kop økologisk te eller kaffe i byhaven for dem der har lyst

Beskrivelse
Vi besøger Kaare Jacobsen i Grennesminde Gartneri. Vi får en rundvisning i gartneriet, og så skal vi prikle, mens Kaare fortæller og svarer på spørgsmål. Vi sørger for økologisk kaffe, the, saft, frugt og småkager/snacks, og vi tager økologiske sandwich med til frokost, som vi spiser, når sulten melder sig. Der vil være mulighed for at købe økologisk pottemuld, gødning og planter med hjem. Vi tager planter, muld og gødning med hjem til fællesbedene i drivhuset i Byhaven på Sundholm. Vi skal have tomater, agurker, chili, krydderurter og hvad vi ellers har lyst til. Deltagere kan få adgang til drivhuset efterfølgende, ved at blive medlem af foreningen Byhaven på Sundholm, så man kan gå ned og passe og sanse planterne. Medlemmer af foreningen, har også mulighed for at nyde produktionen af grønsagerne til fællesmiddage til sommer. Der bliver også mulighed for at melde sig ind i foreningen på dagen.

Kaare er en økologi-entusiast uden sammenligning. Han har en kæmpe samling forskellige salvier, og han er frøsamler. Han samler frø og planter fra hele verden, og formerer dem i drivhuset på Grennesminde. Blandt Kaares salvier er der spiselige salvier - dem vi kender fra køkkenet, men også dem vi ikke kender; han har duft-salvier, som f.eks. ananas-salvie og chokolade-salvie med mange flere; og så er der også den hvide salvie, som indianerne har brugt som medicinsk plante i århundreder; samt mange andre spændende planter, som vi skal se og dufte til og måske endda føle og smage på.

Grennessminde i Taastrup er til dagligt et bo- og uddannelsessted for unge med særlige behov mellem 16 og 30 år. På Grennessminde finder unge det, som de er gode til – både menneskeligt og fagligt. Deres nyfundne faglighed og selvtillid resulterer ofte i rigtige jobs.

Grennesminde arbejder for det rummelige samfund og arbejdsmarked hvor alle har mulighed for at deltage, og er en social-økonomisk virksomhed, som støtter, huser, uddanner og kvalificerer unge med særlige behov til et aktivt og bidragende samfundsliv i samarbejde med det øvrige arbejdsmarked. Grennesminde er blandt andet Det Økologiske Gartneri i Taastrup, Smede-Fabrikken, Det Nye Køkken og Grøn Transportservice med el-biler.

700 unge har siden stiftelse i begyndelsen af 1980’erne været igennem Grennessmindes hænder, der også har været igennem en større forandring fra et tilbud på en nedlagt møbelfabrik på Køgevej til det, det er i dag.

Se og læs mere om Grennesmindes Gartneri her: vimeo.com/74706119 gminde.dk/projekter/det-okologiske-gartneri/

Vel mødt! Vi ses!